Šiaulių kaimiškoji seniūnija

Šiaulių kaimiškoji seniūnija – administracinis-teritorinis vienetas Šiaulių rajono savivaldybės rytinėje dalyje, Žemaitijos etnografiniame regione. Centras – Vijoliai. Seniūnijoje yra 3 pagrindinės mokyklos, 2 medicinos punktai, 2 bažnyčios, 1 veikiančios ir 21 neveikiančios kapinės, veikia 499 įmonės. Geografija Seniūnija išsidėsčiusi į šiaurę, vakarus ir pietus nuo Šiaulių, ji užima 24 200 ha plotą. Šiaurinėje dalyje plyti Gubernijos miškas, pietuose yra Rėkyvos pelkė, joje įrengtas Rėkyvos botaninis-zoologinis draustinis, yra Rėkyvos durpynas. Telkšo Bubių tvenkinys, Pailių tvenkinys. Per seniūniją eina svarbūs magistraliniai keliai – A12 Ryga–Šiauliai–Tauragė–Kaliningradas , A18 Šiaulių aplinkkelis , 154 Šiauliai–Gruzdžiai–Naujoji Akmenė , be to, ją kerta Vilniaus–Klaipėdos geležinkelis ir Šiaulių–Rygos geležinkelis. Istorija Seniūnija įkurta 1995 m. vietoje Šiaulių apylinkės. 2001 m. iš Šiaulių kaimiškosios seniūnijos rytinės dalies išskirta nauja Ginkūnų seniūnija. Anksčiau seniūnijos centras buvo Šiauliai, vėliau perkeltas į Vijolius. Seniūnai Česlovas Greičius, 2001 m. Vladas Vyšniauskas, 2006 m. Jonas Obrikas, 2010 m. Ričardas Šiumberevičius, 2022 m. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Seniūnaitijos 2009 m. įsteigtos 8 seniūnaitijos: Aleksandrijos seniūnaitija: Aleksandrijos. Aukštelkės seniūnaitija: Aukštelkės, Pailių, Raizgių, Beržynės, Juozapaičių. Bridų seniūnaitija: Aukštrakių, Kėblių, Bridų, Miesmedžio, Smilgių. Gegužių seniūnaitija: Dainų, Gegužių, Lieporių, Verduliukų, Verdulių, Šlepkų. Pakapės seniūnaitija: Tvibiukų, Tvibų, Minaičių, Žylakių, Luogalių, Vileikių, Pakapės, Šukių, Normančių, Būdų, Giedrių, Gilvydžių, Meškiškės, Montvydavos, Karpiškių, Širvučių, Mėmlaukio, Einoraičių, Vaikšnėgalos, Vaikšnėgalikės, Rėkyvos, Gastyniškių, Lingailių. Sutkūnų seniūnaitija: Sutkūnų. Vijolių seniūnaitija: Vijolių, Kadagių, Jurgeliškių, Vinkšnėnų, Masiuliškių, Pakarčiūnų. Voveriškių seniūnaitija: Dausiškių, Žaliukių, Paitaičių, Juodinkių, Voveriškių, Andrijavos, Kuprių, Kušlambalio, Margelių, Pumpučių, Toliočių. Šaltiniai